CELEX: 32019D0054
Language: et
Date: 2019-01-09 00:00:00
Title: Komisjoni rakendusotsus (EL) 2019/54, 9. jaanuar 2019, teatava siduva tariifiinformatsiooni kehtivuse kohta (teatavaks tehtud numbri C(2019) 142 all)

14.1.2019   
               
               
                  ET
               
               
                  Euroopa Liidu Teataja
               
               
                  L 10/71
               
            
         KOMISJONI RAKENDUSOTSUS (EL) 2019/54,
         9. jaanuar 2019,
         teatava siduva tariifiinformatsiooni kehtivuse kohta
         
            
               (teatavaks tehtud numbri C(2019) 142 all)
            
         
         (Ainult poolakeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 34 lõiget 11 ja artikli 37 lõike 2 punkti a,
         pärast konsulteerimist tolliseadustiku komiteega
         ning arvestades järgmist:
         
                     (1)
                  
                  
                     Lisas osutatud siduva tariifiinformatsiooniga (STI) seotud otsus sisaldab tariifset klassifitseerimist, mis on vastuolus nõukogu määruse (EMÜ) nr 2658/87 (2) I lisas oleva kombineeritud nomenklatuuriga (CN). Eelkõige on see STI vastuolus CNi klassifitseerimise üldreeglite ja CN-koodi 2833 11 00 sõnastusega, loetuna koos CNi grupi 25 märkuse 1 ja CN-koodi 2530 90 00 sõnastusega.
                  
               
                     (2)
                  
                  
                     CNi grupi 25 märkus 1 määrab kindlaks, et selle grupi rubriikidesse kuuluvad ainult tooted looduslikus olekus või tooted, mida on töödeldud piiratud hulgal mehaanilistel või füüsikalistel protsessidel (v.a kristallimine), kuid mitte tooted, mida on põletatud, kaltsineeritud, saadud segamisega või rohkema töötlemisega kui üheski rubriigis nimetatud.
                  
               
                     (3)
                  
                  
                     Lisas osutatud STI objektiks olev toode on oma objektiivsete omaduste ja erijoonte poolest identne tootega, mida Maailma Tolliorganisatsiooni (WCO) HS-komitee klassifitseerimise arvamuses 2530.90/2 on kirjeldatud kui „tolmav valge pulber, mis sisaldab rohkem kui 99,2 % massist veevaba dinaatriumsulfaati, mis on saadud ainuüksi tenardiidi (veevaba dinaatriumsulfaat) mehaanilisel kogumisel, mis moodustub looduslikult välisõhus mirabiliidi (dinaatriumsulfaatdekahüdraat) pinnal, mis on välja kristallunud järve looduslikust soolveest talve madalatel temperatuuridel. Enne pakendamist lastakse toode läbi 0,65 mm suuruste avadega sõela.“ Kõnealuses WCO HS-komitee klassifitseerimise arvamuses on toode klassifitseeritud harmoneeritud süsteemi alamrubriiki 2530 90, mis vastab kombineeritud nomenklatuuri alamrubriigile 2530 90 00.
                  
               
                     (4)
                  
                  
                     See mehaaniliselt kogutud toode on looduslikus olekus. Grupi 25 märkuse 1 sõnastusest on selge, et välja on jäetud üksnes tehislikult põhjustatud kristallumine. Kõnealune toode kristallub ilma inimese sekkumiseta looduslikult. Loodusliku soolavee pumpamist ühest järvest teise (kus toimub tegelik kristallumine) ei saa käsitada toormaterjali töötlemisena grupi 25 märkuse 1 tähenduses, kuna see on pelgalt transportimisprotsess. Järelikult ei ole lisas osutatud STIs nimetatud toote tariifne klassifitseerimine vastavuses CN-koodiga 2530 90 00 eriti WCO HS-komitee klassifitseerimise arvamust 2530.90/2 silmas pidades.
                  
               
                     (5)
                  
                  
                     Liit on nõukogu otsuse 87/369/EMÜ (3) alusel lepinguosaline Tollikoostöö Nõukogu (tuntud ka kui „Maailma Tolliorganisatsioon“ ja „WCO“) koostatud rahvusvahelises kaupade kirjeldamise ja kodeerimise harmoneeritud süsteemi konventsioonis (tuntud kui „harmoneeritud süsteem“ ja „HS“). WCO HS-komitee kiidab heaks WCO HS-komitee klassifitseerimise arvamused, mis on põhimõtteliselt liidu tariifsete meetmete tegevussuunised.
                  
               
                     (6)
                  
                  
                     HS-komitee kiitis 58. istungil 2016. aasta oktoobris heaks klassifitseerimise arvamuse, millega klassifitseeriti toode, mis on identne lisas osutatud STIs nimetatud tootega, HSi alamrubriiki 2530 90 (WCO HS-komitee klassifitseerimise arvamus 2530.90/2).
                  
               
                     (7)
                  
                  
                     Selleks et tagada harmoneeritud süsteemi ühetaoline tõlgendamine ja kohaldamine rahvusvahelisel tasandil ning võttes arvesse, et otsus vastab HSi alamrubriigi 2530 90 sõnastusele, peaks liit kohaldama seda WCO HS-komitee klassifitseerimise arvamust.
                  
               
                     (8)
                  
                  
                     Komisjoni teates vastavalt määruse (EL) nr 952/2013 artikli 34 lõike 7 punkti a alapunktile iii selliste siduvat informatsiooni käsitlevate otsuste kohta, mis liikmesriikide tolliasutused on teinud seoses kaupade klassifitseerimisega tollinomenklatuuris (teade 2017/C 128/01), (4) on muude arvamuste hulgas loetletud WCO HS-komitee klassifitseerimise arvamus 2530.90/2. Seega on tolliasutustel kohustus tunnistada kehtetuks siduvat informatsiooni käsitlevad otsused siis, kui need on vastuolus tollinomenklatuuri tõlgendamisega, muu hulgas Tollikoostöö Nõukogu vastuvõetud klassifitseerimise arvamuste tulemusena.
                  
               
                     (9)
                  
                  
                     Kaupade nõuetekohase ja ühetaolise tariifse klassifitseerimise tagamiseks tuleks lisas osutatud STI kehtetuks tunnistada. Seega peaks nimetatud tariifiinformatsiooni väljastanud tolliasutus pärast käesolevast otsusest teavitamisest selle STI niipea kui võimalik kehtetuks tunnistama ja sellest komisjoni teavitama,
                  
               ON VASTU VÕTNUD KÄESOLEVA OTSUSE:
         
            Artikkel 1
            
               1.   Lisas esitatud tabeli 1. veerus osutatud siduv tariifiinformatsioon, mille on väljastanud 2. veerus märgitud tolliasutus kõnealuse tabeli 3. veerus täpsustatud tariifseks klassifitseerimiseks, tunnistatakse kehtetuks lõike 2 järgi.
            
            
               2.   Lisas esitatud tabeli 2. veerus määratletud tolliasutus tunnistab tabeli 1. veerus osutatud siduva tariifiinformatsiooni kehtetuks ja teavitab sellest omanikku varaseimal võimalikul kuupäeval, kuid igal juhul mitte hiljem kui 10 päeva pärast käesoleva otsuse teatavaks tegemist.
            
            
               3.   Kui tolliasutus tunnistab siduva tariifiinformatsiooni kehtetuks ja esitab lõike 2 kohase teate, teavitab ta sellest komisjoni.
            
         
         
            Artikkel 2
            Käesolev otsus on adresseeritud Poola Vabariigile.
         
         
            Brüssel, 9. jaanuar 2019
            
               
                  Komisjoni nimel
               
               
                  presidendi eest
               
               
                  maksunduse ja tolliliidu peadirektoraadi
               
               
                  peadirektor
               
               Stephen QUEST
            
         
         
            (1)  ELT L 269, 10.10.2013, lk 1.
         
            (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
         
            (3)  Nõukogu 7. aprilli 1987. aasta otsus 87/369/EMÜ rahvusvahelise kaupade kirjeldamise ja kodeerimise harmoneeritud süsteemi konventsiooni ja selle muutmisprotokolli sõlmimise kohta (EÜT L 198, 20.7.1987, lk 1).
         
            (4)  ELT C 128, 22.4.2017, lk 1.
      
      
         
            LISA
            
                        Siduv tariifiinformatsioon – viitenumber
                     
                     
                        Tolliasutus
                     
                     
                        Tariifne klassifitseerimine
                     
                  
                        1
                     
                     
                        2
                     
                     
                        3
                     
                  
                        PL PL-WIT-2016-00758
                     
                     
                        
                                    Dyrektor Izby Administracji Skarbowej w Warszawie
                                 
                              
                                    ul. Felińskiego 2 B
                                 
                              
                                    01-513 Warszawa
                                 
                              
                                    [Warsaw, Poland]
                                 
                              
                     
                        2833 11 00